ऊना. शहर में बढ़ रही चोरियों व चेन स्नेचिंग के मामलों से निपटने और उन पर लगाम लगाने के लिए पुलिस ने अब नगर पार्षदों और आम लोगों से मदद मांगी है। एक के बाद एक कई वारदातें होने के बाद एक भी गिरफ्तारी न कर पाने वाली पुलिस अब अपनी किरकिरी होने से बचने के लिए कसरत कर रही है। शुक्रवार रात रोटरी चौक के समीप हुुई ताजा-तरीन स्नेचिंग के बाद अब पुलिस ने स्नेचर्स को पकडऩे के लिए प्लान बनाना शुरु कर दिया है। एएसपी ने जताई चिंता...
शुक्रवार राह हुई वारदात में अज्ञात स्कूटर सवार आरोपियों ने हिमाचल प्रदेश व्यापार मंडल के प्रदेशाध्यक्ष की धर्मपत्नी को अपना शिकार बना डाला। जिसके बाद शनिवार सुबह ही सदर थाना में ऊना नगर परिषद के सभी पार्षदों के साथ एएसपी ऊना मदन लाल कौशल ने आपात बैठक बुलार्ई। शहर में लगातार बढ़ रहे चेन स्नेचिंग के मामलों को लेकर एएसपी ने चिंता जताई और पार्षदों को शाम 6 से रात 9 बजे तक अलर्ट पर रहने का आह्वान किया। एएसपी मदन लाल कौशल ने कहा कि अगर पार्षद अपने वार्ड में कोई संदिग्ध व्यक्ति को देखते हैं, तो तुंरत इसकी सूचना पुलिस को दें। उन्होंने सभी पार्षदों को 10 सदस्यों की एक-एक कमेटी बनाने का आह्वान भी किया।
संदिग्ध लोगों की जानकारी को दें पुलिस...
वार्ड पार्षद की अध्यक्षता में बनने वाली ये कमेटी संदिग्ध लोगों की जानकारी पुलिस को देंगी। ताकि पुलिस इन ऐसे लोगों से पूछताछ कर ऐसे मामलों पर लगाम लगा सके। एएसपी ने कहा कि पुलिस भी समय-समय पर वार्ड का निरीक्षण कर कमेटी सदस्यों से शहर की पूरी जानकारी जुटाएगी। चोरी व चैन स्नेचिंग के अलावा शहर को नशा मुक्त भी बनाने पर चर्चा की गई। जिसको लेकर पार्षदों को पूर्ण सहयोग लिया जाएगा। उन्होंने पार्षदों से कहा कि अगर शहर में कोई नशा या सप्लाई करता कोई दिखें, तो पुलिस को सूचित करें।
यह रहे मौजूद...
डीएसपी प्रोबेशनर चंद्रपाल, थाना प्रभारी विश्वास वालिया, पुलिस चौकी इंचार्ज अर्जुन देव, पार्षदों में शिव कुमार, विजय आंगरा, सुरजीत चड्ढा, पवन, विनोद पुरी, सोमा देवी समेत अन्य लोग भी मौजूद रहे।
hin_Deva hin_Deva hin_Deva hin_Deva hin_Deva bho_Deva